الكَلب لمن اشوفك جاي , 2014
اچذب عالگلب لمن اشوفك جاي
واشغل نفسي گــُـوه وما أباوعلك
أحاول ما أشوفك وأنسه كل الفات
بلكي گليـبي يزهگ شوك ويِــملك
اگول لنفسي باچر لازم انمــُــر بيك
واچذبني واصدك ..وأدري ما مرلك
صديقك مو حبيبك صعب هذا الدور
مثلته وغصب عالدمعه اضحكلك
وأسمحلك تدوس جروحي من تضوج
ومن تضحك بعد شتسوي اسمحلك
اشوف اهلك جنت والخاطرك كل يوم
ولأن گلبي يحبك صرت احب اهلك
ماينفع اسف والعمر يمشي بساع
واني وياك تهنه وكلمن بمسلك
مجنون اني ما ارهم اعيش وياك
ومن نفسي ولك لو ردت اذبحلك
اشربك ماي عيني وتاكل من الروح
واذا حزنان اخلي جروحي ترگصلك
ماحسيت ابد بحساسي ماحسيت
رغم بيدي اجيب احساس واخذلك
وانته الدمعه ماتذرفهه لجل الناس
وماتعرف عدوك ذاك من خلك
ضل بهذا حالك واني هم ابعيد
واحسن خل اعوفك وانت احسنلك
اجذب ع الكَلب لمن اشوفك جاي